**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ MIESTO DAUGIABUČIŲ NAMŲ KVARTALŲ ENERGINIO EFEKTYVUMO DIDINIMO 2019-2025 M. PROGRAMOS PATVIRTINIMO**

2018 m. spalio 16 d. Nr. SP-181

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu, Kvartalų energinio efektyvumo didinimo programų rengimo ir įgyvendinimo tvarkos aprašo, patvirtinto Lietuvos Respublikos Vyriausybės 2016 m. birželio 1 d. nutarimu Nr. 547 „Dėl Kvartalų energinio efektyvumo didinimo programų rengimo ir įgyvendinimo tvarkos aprašo patvirtinimo“, 8, 9, 10 punktais ir atsižvelgdama Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“, 24 punktą, Kėdainių rajono savivaldybės taryba n u s p r e n d ž i a:

1. Patvirtinti Kėdainių miesto daugiabučių namųkvartalų energinio efektyvumo didinimo 2019-2025 metų programą (toliau – Programa) (pridedama).
2. Pavesti Kėdainių rajono savivaldybės administracijos direktoriui:
   1. paskirti Programos įgyvendinimo administratorių;
   2. paskirti Programos įgyvendinimo priežiūros komisiją ir parengti bei patvirtinti Programos įgyvendinimo priežiūros komisijos nuostatus.

Savivaldybės meras

Kristina Kemešienė Ovidijus Kačiulis Marius Stasiukonis

2018-10- 2018-10- 2018-10-

Rūta Švedienė

2018-10-

Forma patvirtinta Kėdainių rajono

Savivaldybės mero 2014 m. sausio 20 d.

potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ MIESTO DAUGIABUČIŲ NAMŲ KVARTALŲ ENERGINIO EFEKTYVUMO DIDINIMO 2019-2025 M. PROGRAMOS PATVIRTINIMO**

2018-10-09

Kėdainiai

**Parengto sprendimo projekto tikslai:**

Sprendimo projekto tikslas – patvirtinti Kėdainių miesto daugiabučių namų kvartalų energinio efektyvumo didinimo 2019-2025 m. programą. Programa parengta siekiant apibrėžti kvartalų techninį bei ekonominį energijos sutaupymo potencialą, įgyvendinti konkrečias priemones tam, kad būtų padidintas energinis efektyvumas, pasiekti kiti kvartalo vystymo tikslai, atsižvelgiant į visus svarbius rajono raidos aspektus.

**Sprendimo projekto esmė, rengimo priežastys ir motyvai:**

Siūloma patvirtinti Kėdainių miesto daugiabučių namų kvartalų energinio efektyvumo didinimo 2019-2025 m. programą. Ja siekiama kompleksiškai atnaujinti (modernizuoti) Kėdainių miesto daugiabučių namų kvartalus. Siekiant užtikrinti Programos įgyvendinimą ir joje numatytų tikslų pasiekimą, Kėdainių rajono savivaldybės administracijos direktorius įpareigojamas paskirti Programos įgyvendinimo administratorių, sudaryti Programos įgyvendinimo priežiūros komisiją.

**Lėšų poreikis (jeigu sprendimui įgyvendinti reikalingos lėšos):**

Planuojamapreliminari investicijų vertė – 117,5 mln. Eur. Numatomi finansavimo šaltiniai: Lietuvos Respublikos valstybės biudžeto, Kėdainių rajono savivaldybės biudžeto, Europos Sąjungos struktūrinių fondų ir kitos tarptautinės paramos, tarptautinių organizacijų, privačių investuotojų ir kitų šaltinių lėšos. Programa gali būti finansuojama ir taikant finansines priemones, teikiant subsidijas arba naudojant šių priemonių derinius.

Programos įgyvendinimo apimtys priklausys nuo Programos įgyvendinimo metu esamų finansavimo šaltinių.

**Laukiami rezultatai:**

Pritarus siūlomam sprendimo projektui, bus galima sėkmingiau dalyvauti Lietuvos Respublikos aplinkos ministerijos skelbiamuose kvietimuose teikti paraiškas rengti ir įgyvendinti naujus daugiabučių namų atnaujinimo projektus pagal Vyriausybės patvirtintą Daugiabučių namų atnaujinimo (modernizavimo) programą. Kvartalų energinį efektyvumą didinančių priemonių pritaikymas pagerins kompleksišką kvartalų energijos vartojimo efektyvumą, pagerins miesto vaizdą ir taip užtikrins kvartalų ir viso miesto patrauklumą, gyventojų gyvenimo kokybės pagerėjimą.

**Kiti reikalingi paaiškinimai**

**-**

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

***\**** *Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.*

Strateginio planavimo ir investicijų skyriaus vedėja Kristina Kemešienė